《妓有幽怨抱疴强对客者悲而赋之》
明代·王彦泓

卧客朝醒正未醒，寒妆先罢影伶俜。香侵病肺常嗔见，歌会愁心暂喜听。

爱把远书看亹亹，记将幽梦说惺惺。分明蜡烛身相似，才上欢筵泪已零。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。